เรื่องร้องเรียน (ร้องเรียน,น้ำท่วม,ความปลอดภัย,ถนน) วันที่ 2023-09-20 02:13:23 — แขวงห้วยขวาง เขตห้วยขวาง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660037856

ขอให้แก้ไขปัญหาถนนชำรุดเป็นหลุมเป็นบ่อ บริเวณ ถนนวัฒนธรรม แขวงห้วยขวาง เขตห้วยขวาง กรุงเทพมหานคร จุดสังเกต ถนนฝั่งเส้นทางที่ติดกับรั้วของการรถไฟฟ้าขนส่งมวลชนแห่งประเทศไทย (รฟม.) ก่อนจะถึงร้านสาวน้อยคาเฟ่ ประมาณ 50 เมตร จะพบถนนเป็นหลุมขนาดใหญ่ ประมาณ 3 ฟุต ในช่องทางการจราจรทางด้านซ้าย และถนนจะเป็นหลุมเป็นบ่อตลอดเส้นทางดังกล่าว (ระบุข้อมูลตามผู้ร้องแจ้ง) เนื่องจากปัจจุบัน (วันที่ 20 กันยายน 2566) ผู้ร้องได้สัญจรผ่านบริเวณถนนเส้นทางดังกล่าว ซึ่งได้พบเห็นถนนชำรุดเป็นหลุมเป็นบ่อตลอดทั้งเส้นทาง โดยจะมีทั้งขนาดหลุมที่มีความลึกประมาณ 3 ฟุต ซึ่งหากมีฝนตกและน้ำท่วมขัง จะทำให้เกิดอุบัติเหตุแก่ผู้ที่สัญจรผ่านถนนเส้นทางดังกล่าวได้ ส่งผลให้ได้รับความเดือดร้อนเป็นอย่างมาก  จึงประสงค์ให้หน่วยงานที่เกี่ยวข้องลงพื้นที่ตรวจสอบและแก้ไขปัญหาถนนชำรุดเป็นหลุมเป็นบ่อในบริเวณดังกล่าว เพื่อบรรเทาความเดือดร้อนให้แก่ประชาชนต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata